2003/189/EY: Komission päätös, tehty 18 päivänä maaliskuuta 2003, standardin EN 613:2000 (Lämmittimet — Kaasukäyttöiset huonetilojen konvektiolämmittimet) viitetietojen julkaisemisesta neuvoston direktiivin 90/396/ETY mukaisesti (ETA:n kannalta merkityksellinen teksti) (tiedoksiannettu numerolla K(2003) 710)



Virallinen lehti nro L 074 , 20/03/2003 s. 0026 - 0027



Komission päätös, tehty 18 päivänä maaliskuuta 2003, standardin EN 613:2000 (Lämmittimet - Kaasukäyttöiset huonetilojen konvektiolämmittimet) viitetietojen julkaisemisesta neuvoston direktiivin 90/396/ETY mukaisesti (tiedoksiannettu numerolla K(2003) 710) (ETA:n kannalta merkityksellinen teksti) (2003/189/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kaasumaisia polttoaineita käyttäviä laitteita koskevan jäsenvaltioiden lainsäädännön lähentämisestä 29 päivänä kesäkuuta 1990 annetun neuvoston direktiivin 90/396/ETY(1), sellaisena kuin se on muutettuna direktiivillä 93/68/ETY(2), ja erityisesti sen 6 artiklan 1 kohdan, ottaa huomioon teknisiä standardeja ja määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä 22 päivänä kesäkuuta 1998 annetulla Euroopan parlamentin ja neuvoston direktiivillä 98/34/EY(3), sellaisena kuin se on muutettuna direktiivillä 98/48/EY(4), perustetun komitean lausunnon, sekä katsoo seuraavaa: (1) Direktiivin 90/396/ETY 2 artiklassa säädetään, että kaasulaitteita voidaan saattaa markkinoille ja ottaa käyttöön vain, jos ne eivät tavanomaisesti käytettyinä vaaranna omaisuutta tai ihmisten ja kotieläinten turvallisuutta. (2) Direktiivin 90/396/ETY 5 artiklan mukaan kaasulaitteiden katsotaan täyttävän kyseisen direktiivin 3 artiklassa tarkoitetut olennaiset vaatimukset, jos ne vastaavat niihin sovellettavia kansallisia standardeja, jotka ovat yhdenmukaistettujen standardien mukaisia. Yhdenmukaistettujen standardien viitenumerot on julkaistu Euroopan unionin virallisessa lehdessä. (3) Jäsenvaltioiden on julkaistava niiden kansallisten standardien viitenumerot, jotka vastaavat yhdenmukaistettuja standardeja, joiden viitenumerot on julkaistu Euroopan unionin virallisessa lehdessä. (4) Yhdistynyt kuningaskunta on esittänyt virallisen vastalauseen, joka koskee Euroopan standardointikomitean (CEN) 13. päivänä heinäkuuta 2000 hyväksymää yhdenmukaistettua standardia EN 613:2000 (Lämmittimet - Kaasukäyttöiset huonetilojen konvektiolämmittimet), jonka viitenumero on julkaistu Euroopan yhteisöjen virallisessa lehdessä 18 päivänä heinäkuuta 2001(5). Vastalauseen perusteena on, ettei standardi EN 613:2000 täysin täytä direktiivin 90/396/ETY olennaisia vaatimuksia, erityisesti liitteen I kohdissa 2.1 ja 3.2.2 mainittuja vaatimuksia, sillä koristelasilla verhottujen kaasukäyttöisten tulisijojen suunnitteluvaatimukset eivät ole riittäviä varmistamaan turvallisuuden korkeaa tasoa. Yhdistynyt kuningaskunta on erityisesti huolissaan siitä, että kyseiset tuotteet voivat aiheuttaa vaarallisen tilanteen, jos lasiverhouksen taakse syntyy kaasukertymä, sillä kertynyt palamaton kaasu voi tällöin syttyä, mistä voi olla seurauksena vakava loukkaantuminen. (5) Kansallisten viranomaisten, CEN:n sekä direktiivillä 98/34/EY perustetun komitean kuulemisen yhteydessä saatujen tietojen perusteella ei löytynyt näyttöä kaasun kertymisen tai kaasuräjähdyksen vaarasta. Ei siis ole osoitettu, ettei yhdenmukaistettu standardi täytä direktiivin 90/396/ETY olennaisia vaatimuksia, ON TEHNYT TÄMÄN PÄÄTÖKSEN: 1 artikla Euroopan standardointikomitean (CEN) 13 päivänä heinäkuuta 2000 hyväksymän ja ensimmäisen kerran 18 päivänä heinäkuuta 2001 Euroopan yhteisöjen virallisessa lehdessä julkaistun standardin EN 613:2000 (Lämmittimet - Kaasukäyttöiset huonetilojen konvektiolämmittimet) viitetietoja ei poisteta Euroopan unionin virallisessa lehdessä julkaistujen standardien luettelosta. Standardin mukaisuus merkitsee edelleen olettamusta direktiivin 90/396/ETY säännösten mukaisuudesta. 2 artikla Tämä päätös on osoitettu kaikille jäsenvaltioille. Tehty Brysselissä 18 päivänä maaliskuuta 2003. Komission puolesta Erkki Liikanen Komission jäsen (1) EYVL L 196, 26.7.1990, s. 15. (2) EYVL L 220, 30.8.1993, s. 1. (3) EYVL L 204, 21.7.1998, s. 37. (4) EYVL L 217, 5.8.1998, s. 18. (5) EYVL C 202, 18.7.2001, s. 5.